KOMISIJOS REGLAMENTAS (EB) Nr. 293/2008
2008 m. balandžio 1 d.
kuriuo iš dalies keičiamas Tarybos reglamento (EB) Nr. 1782/2003 II priedas dėl jame nustatytų nacionalinių viršutinių ribų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 12 straipsnio 4 dalį,
kadangi:
(1)
Reglamento (EB) Nr. 1782/2003 II priede valstybėms narėms yra nustatytos nacionalinės viršutinės ribos, kurių minėto reglamento 12 straipsnio nurodytomis papildomomis sumomis viršyti negalima.
(2)
Atlikus Reglamento (EB) Nr. 1782/2003 12 straipsnio 4 dalyje nurodytą peržiūrą, nustatyta, kad II priede pateiktos viršutinės ribos nebeatitinka struktūrinės ūkių padėties. Todėl nuo 2008 metų taikomas viršutines ribas reikėtų pakoreguoti.
(3)
Todėl reikėtų atitinkamai iš dalies pakeisti Reglamento (EB) Nr. 1782/2003 II priedą.
(4)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1782/2003/EEB II priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. balandžio 1 d.